**ხ ე ლ შ ე კ რ უ ლ ე ბ ა**

**სახელმწიფო შესყიდვის შესახებ**

**(კონსოლიდირებული ტენდერი CON140000016)**

ქ. თბილისი --- 2014 წელი

 ერთის მხრივ .....................(შემდგომში შემსყიდველი) წარმოდგენილი მისი ----- სახით და მეორეს მხრივ, (შემდგომში მიმწოდებელი), წარმოდგენილი მისი სახით, [,,სახელმწიფო შესყიდვების შესახებ“ საქართველოს კანონის](http://procurement.gov.ge/files/_data/geo/samartleblivi_aqtebi/saqartvelos_kanoni_saxelmwifo_shesyidvebis_shesaxeb.pdf) 202 მუხლის, [,,2014–2015 წლებში ფიჭური სატელეფონო მომსახურების სახელმწიფო შესყიდვის კონსოლიდირებული ტენდერის საშუალებით განხორციელების თაობაზე“](http://procurement.gov.ge/index.php?lang_id=GEO&sec_id=38) საქართველოს მთავრობის 2014 წლის 16 იანვრის N67 განკარგულებისა და ,,[ფიჭური სატელეფონო მომსახურების კონსოლიდირებული ტენდერის ჩატარების წესისა და პირობების დამტკიცების თაობაზე“](http://procurement.gov.ge/index.php?lang_id=GEO&sec_id=38) კონკურენციისა და სახელმწიფო შესყიდვების სააგენტოს თავმჯდომარის 2012 წლის 26 დეკემბრის N18 ბრძანების საფუძველზე, ფიჭური სატელეფონო მომსახურების 2014–2015 წლების კონსოლიდირებული ტენდერის (**CON140000016**) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

1. **ხელშეკრულების საგანი და ძირითადი პირობები**
	1. წინამდებარე ხელშეკრულების საგანია მიმწოდებლის მიერ შემსყიდველის თანამშრომლებისა და არათანმშრომლების (დანართი N1-ის შესაბამისად) ნომრებზე (შემდგომში – სააბონენტო ნომრები) მობილური სატელეფონო მომსახურების (შემდგომში მომსახურება) გაწევა (CPV კოდი: 64212000) სსიპ – კონკურენციისა და სახელმწიფო შესყიდვების სააგენტოს ვებ–გვერდზე გამოქვეყნებული **CON140000016** სატენდერო დოკუმენტაციითადამიმწოდებლის სატენდერო წინადადებით გათვალისწინებული პირობებითა და ტარიფებით.
	2. მიმწოდებლის მიერ გაწეული მომსახურების საფასური გადაიხდება წინამდებარე ხელშეკრულების პირობების შესაბამისად.
	3. მიმწოდებელი შემსყიდველის სააბონენტო ნომერზე ახორციელებს წინამდებარე ხელშეკრულებით, და ამ ხელშეკრულების დანართი N2-ით (რომელიც წინამდებარე ხელშეკრულების განუყოფელი ნაწილია) გათვალისწინებულ მომსახურებას.
	4. შემსყიდველი ვალდებულია ხელშეკრულების დანართ N1-ში მითითებული ჯგუფების მიხედვით წარუდგინოს მიმწოდებელს სააბონენტო ნომრების სია, რომელთაც მიმწოდებელმა უნდა გაუწიოს ამ ხელშეკრულებით გათვალისწინებული მომსახურება, წინამდებარე ხელშეკრულების დანართი N1-ით განსაზღვრული თავისებურებების გათვალისწინებით.
2. **ხელშეკრულების ღირებულება**
	1. ხელშეკრულების საორიენტაციო ღირებულებაა **---------------------** ლარი.
	2. ხელშეკრულების ღირებულება მოიცავს როგორც გასაწევი მომსახურების ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.
	3. სააბონენტო ნომრებიდან, საქართველოს ნებისმიერ საკომუნიკაციო ქსელის ან/და მომსახურების გამწევის სატელეფონო ნომრებზე, რომლებზეც მიმწოდებლის ან/და მომსახურების გამწევის მიერ დაწესებულია სპეციალური ტარიფი, ზარის განხორციელების შემთხვევაში, მათ შორის, ნებისმიერი სხვა საკომუნიკაციო ოპერატორის ქსელის ტრანზიტით (მაგ. 10 07; 10 18 და ა.შ.), საერთაშორისო ან/და ადგილობრივი ზარის განხორციელებისას, არ იმოქმედებს წინამდებარე ხელშეკრულებით გათვალისწინებული ტარიფები.
3. **თანამშრომლების ნომრების მომსახურებაზე ანგარიშსწორების წესი**
	1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.
	2. მიმდინარე თვეს გაწეული მომსახურების დაანგარიშება და შესაბამისი ანგარიშ–ფაქტურის შემსყიდველისთვის წარდგენა უნდა მოხდეს ყოველი მომდევნო თვის პირველ 10 რიცხვამდე. შემსყიდველი ვალდებულია მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას ანგარიშ-ფაქტურის დადასტურებაზე შესაბამისი დასაბუთებით. ანგარიშ-ფაქტურის შემსყიდველის მიერ დადასტურების შემთხვევაში, ანგარიშსწორება მოხდება ყოველთვიურად გაწეული მომსახურების მიხედვით გამოწერილი საგადასახადო ანგარიშ-ფაქტურის წარმოდგენიდან 10 სამუშაო დღის ვადაში.
	3. შემსყიდველს, ოპერატიული საქმიანობის განხორციელების საჭიროებიდან გამომდინარე, უფლება აქვს მიმწოდებლისაგან შეისყიდოს მომსახურება წინასწარი გადახდის (მაგ. წინასწარი გადახდის ბარათები) პირობით.

**4. მომსახურების გაწევის ადგილი და ვადა**

4.1. მომსახურების გაწევის ადგილია საქართველო, ხოლო როუმინგის შემთხვევაში - შესაბამისი ქვეყანა.

4.2. მომსახურების მიწოდება განხორციელდება -----დან 2015 წლის 31 იანვრის ჩათვლით.

**5. მხარეთა უფლებამოსილება და პასუხისმგებლობა**

5.1. შემსყიდველი უფლებამოსილია:

ა) მოითხოვოს მომსახურების შეჩერება ერთ ან რამოდენიმე სააბონენტო ნომერზე გარკვეული ვადით, რის შესახებაც წერილობით უნდა აცნობოს მიმწოდებელს;

ბ) მოითხოვოს მომსახურების გაუქმება, რის შესახებაც წერილობით უნდა აცნობოს მიმწოდებელს 30 კალენდარული დღით ადრე;

გ) მიმართოს წერილობითი განცხადებით/პრეტენზიით მიმწოდებელს სატელეფონო საუბრის გადასახადთან დაკავშირებით. პრეტენზია შეიძლება წარდგენილ იქნეს ზეპირი ან წერილობითი ფორმით. წერილობითი პრეტენზია უნდა წარედგინოს/მიეწოდოს მიმწოდებლის მომსახურების ოფისებში (რომლებიც მითითებულია სსიპ – კონკურენციისა და სახელმწიფო შესყიდვების სააგენტოს ვებ–გვერდზე გამოქვეყნებულ მიმწოდებლის სატენდერო წინადადებაში) მითითებული მისამართების მიხედვით. შემსყიდველის მიერ წარდგენილი განცხადება/პრეტენზია მიმწოდებლის მიერ განხილული იქნება მიმწოდებლის მიერ დადგენილი და დამტკიცებული წესების მიხედვით, შესაძლოდ უმოკლეს ვადაში, რომლის ხანგრძლივობა დამოკიდებულია წარდგენილ განცხადებაში/პრეტენზიაში ასახული ტექნიკური და ადმინისტრაციული მოთხოვნების სირთულეზე, მაგრამ არაუგვიანეს კანონმდებლობით განსაზღვრული ვადებისა.

დ) მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვნად შესრულების შემთხვევაში, მიმართოს 2014–2015 წლების ფიჭური სატელეფონო მომსახურების კონსოლიდირებული ტენდერის სატენდერო კომისიას (შემდგომში სატენდერო კომისია) ხელშეკრულების შეწყვეტის საკითხის გადაწყვეტის მიზნით.

5.2. შემსყიდველი ვალდებულია:

ა) გადაიხადოს თანამშრომლების ნომრების მომსახურების საფასური წინამდებარე ხელშეკრულების პირობებისა და ტარიფების დაცვით;

ბ) ხელშეკრულების შეწყვეტის შემთხვევაში სრულად დაფაროს მიმწოდებლის მიმართ არსებული დავალიანების ის ნაწილი, რომელიც აღიარებული იქნება შემსყიდველის მიერ.

გ) ერთი კვირის განმავლობაში წერილობით აცნობოს მიმწოდებელს ამ ხელშეკრულებაში მითითებულ მის რეკვიზიტებში ცვლილებების შეტანის შესახებ.

5.3. მიმწოდებელი უფლებამოსილია:

ა) მხოლოდ იმ შემთხვევაში, თუ შემსყიდველისათვის უმჯობესდება ხელშეკრულებით გათვალისწინებული პირობები, შეცვალოს ანგარიშსწორების ტარიფები, რის შესახებაც არანაკლებ 10 კალენდარული დღით ადრე წერილობით აცნობებს შემსყიდველს;

ბ) მომსახურების საფუძველზე წარმოშობილი დავალიანების ხელშეკრულებით გათვალისწინებულ ვადაში გადაუხდელობის შემთხვევაში, საანგარიშო თვის მომდევნო თვის ბოლო კალენდარულ დღეს დავალიანების მქონე სააბონენტო ნომერს (ნომრებს) შეუზღუდოს(გათიშოს ნომერი) მომსახურების მიწოდება და 45 კალენდარული დღის განმავლობაში შეზღუდვის საფუძვლის აღმოუფხვრელობის შემთხვევაში, გამოიყენოს ელექტრონული კომუნიკაციების სფეროში მომსახურების მიწოდების წესებისა და მომხმარებელთა უფლებების დაცვის შესახებ რეგლამენტის მე-14 მუხლი და ამოიღოს წარმოშობილი დავალიანება მოქმედი კანომდებლობის შესაბამისად. შემსყიდველის მიერ მის ბალანსზე არსებულ სააბონენტო ნომრებზე საქართველოს კანონმდებლობით გათვალისწინებული გადასახდელის, მათ შორის ,,112“–ის მომსახურების საფასურის არ გადახდის შემთხვევაში, მიმწოდებელი უფლებამოსილია სააბონენტო ნომერს (ნომრებს) შეუზღუდოს მომსახურების მიწოდება;

გ) ხელშეკრულების შეწყვეტის მოთხოვნით მიმართოს სატენდერო კომისიას იმ შემთხვევაში, თუ მიმწოდებელთან წინასწარი შეთანხმების გარეშე შემსყიდველი, თავისი ეკონომიკური საქმიანობის განხორციელებისას ან მის გარეშე, მოახდენს წინამდებარე ხელშეკრულებით მისთვის შეთავაზებული მომსახურების მიწოდებას ნებისმიერი ფორმით მესამე პირებისათვის სასყიდლით (მოგების მიღების მიზნით).

5.4. მიმწოდებელი ვალდებულია:

ა) აღმოფხვრას მომსახურებაში არსებული შეფერხებები, მათ შორის სატენდერო კომისიის შესაბამისი მითითების საფუძველზე, და აღადგინოს ქსელის ნორმალურ რეჟიმში ფუნქციონირება გონივრულ ვადებში, ტექნიკური შესაძლებლობების და მის ხელთ არსებული რესურსების ფარგლებში, მაგრამ არაუგვიანეს მიზეზის წარმოშობიდან 12 საათის განმავლობაში ან კანონმდებლობით დადგენილ ვადაში (ასეთის არსებობის შემთხვევაში);

ბ) მოთხოვნის შემთხვევაში, მიაწოდოს შემსყიდველს ამომწურავი ინფორმაცია ტარიფების, ანგარიშსწორების წესის, ასევე შემსყიდველისათვის საჭირო სხვა საკითხების (რომელიც მიმწოდებლის მიერ გასაწევ მომსახურებას შეეხება ) შესახებ;

გ) დაიცვას მომსახურებაში საქართველოს კანონმდებლობით გათვალისწინებული ტექნიკური ნორმები;

დ) მომსახურება მიაწოდოს დღე–ღამის 24 საათის განმავლობაში (ამასთან ერთიანი უწყვეტი ზარის მაქსიმალური ხანგრძლივობა შეადგენს 30 წუთს), უწყვეტად, გარდა გადაუდებელი სარემონტო და პროფილაქტიკური სამუშაოების მიმდინარეობისა და, რომელიც შეესაბამება კომპეტენტური სახელმწოფო ორგანოების მიერ დადგენილ ტექნიკურ ნორმებს, სტანდარტებს და ოპერატორის ლიცენზიის პირობებს. რადიოტალღების ბუნებრივი გავრცელების თავისებურებების გამო, მომსახურება შესაძლებელია არ იყოს უწყვეტი ან შეუფერხებელი, რადიოსიგნალი შეიძლება დაიკარგოს ან მომსახურების ხარისხი შესაძლოა გაუარესდეს, განსაკუთრებით შენობებში, გვირაბებში, ან სხვა მიწისქვეშა ნაგებობებში ან მომსახურების მიღების ადგილის გეოგრაფიული, მეტეოროლოგიური ან სხვაგვარი თავისებურებიდან გამომდინარე;

ე) 1.4 პუნქტის შესაბამისად ინფორმაციის მიღებიდან არაუგვიანეს მე–2 სამუშაო დღისა დაიწყოს მომსახურების მიწოდება (ქსელში ჩართვა) წინამდებარე ხელშეკრულების შესაბამისად;

ვ) მომსახურების მიწოდების შეფერხების, მიუწოდებლობის, უხარისხოდ მიწოდების ან 5.4 პუნქტის ,,ე“ ქვეპუნქტით დადგენილი ვადის დარღვევის შემთხვევაში, გადაუხადოს შემსყიდველს კომპენსაცია უკანასკნელ საანგარიშო პერიოდში შემსყიდველის მიერ 1 საათის განმავლობაში საშუალოდ ფაქტიურად მიღებული მომსახურების საფასურის 1 პროცენტის ოდენობით, ყოველ ვადაგადაცილებულ საათზე 5.4 პუნქტის ,,ე“ ქვეპუნქტით განსაზღვრული ვადის ამოწურვის შემდგომ.

5.5. როუმინგული მომსახურების მიღებისას, მომსახურების ხარისხი და ხელმისაწვდომობა დამოკიდებულია როუმინგ–პარტნიორი ოპერატორების ქსელის შესაძლებლობებზე და ოპერატორი ვერ იქნება პასუხისმგებელი მომსახურების ხარისხზე და უწყვეტობაზე. ბალანსის/ლიმიტის ამოწურვის შემთხვევაში, თუ შემსყიდველს არ შეეზღუდა მომსახურების მიწოდება, შემსყიდველი ვალდებულია გადაიხადოს ფაქტიურად გაწეული მომსახურების საფასური. საქართველოს სასაზღვრო ზოლის სიახლოვეს ყოფნისას შემსყიდველის ტერმინალურმა მოწყობილობამ შესაძლოა ავტომატურად ისარგებლოს (იმ შემთხვევაში, თუ სააბონენტო ნომერს ჩართული აქვს როუმინგული მომსახურება) უცხო ქვეყნის ოპერატორის მომსახურებით, რაც ასევე ითვლება როუმინგულ მომსახურებად და დაერიცხება შესაბამისი საფასური.

5.6 მხარეები თანხმდებიან, რომ წინამდებარე ხელშეკრულების საფუძველზე გადაცემული ნომრების/სიმ–ბარათების გამოყენებისას კომუნიკაციების სფეროსათვის დამახასიათებელი არაკეთილსინდისიერი ქმედების დაფიქსირების შემთხვევაში, მიიღებენ ყველა ზომას აღნიშნული ქმედების დროულად აღსაკვეთად. არაკეთილსინდისიერი ქმედების დროულად აღსაკვეთად მიმწოდებელი უფლებამოსილია შეუზღუდოს სააბონენტო ნომერს მომსახურების მიწოდება, რის თაობაზეც აცნობებს შემსყიდველს.

**6. ხელშეკრულების პირობების შეუსრულებლობა**

6.1. გამარჯვებული მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვნად შესრულების შემთხვევაში, შემსყიდველი მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

6.2. სატენდერო კომისიის მიერ ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი წყვეტს ხელშეკრულებას, რის შედეგად მიმწოდებელს დაეკისრება შემსყიდველის სასარგებლოდ საჯარიმო თანხის გადახდა, ხელშეკრულებით შესასყიდი (დარჩენილი) მობილური სატელეფონო მომსახურების საორიენტაციო ღირებულების 5% ოდენობით.

6.3. ხელშეკრულებით ნაკისრი ანგარიშსწორების ვალდებულების შესრულების ვადის გაშვების შემთხვევაში, მხარეს ეკისრება პირგასამტეხლო ყოველ ვადაგადაცილებულ დღეზე შეუსრულებელი ვალდებულების ღირებულების 0,1%-ის ოდენობით.

6.4. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.

 **7. ხელშეკრულებაში ცვლილების შეტანა**

7.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

7.2. ხელშეკრულების პირობების, მათ შორის, ფასის შეცვლა დაუშვებელია, თუ ამ ცვლილებების შედეგად იზრდება ხელშეკრულების ჯამურიღირებულება ან უარესდება ხელშეკრულების პირობები შემსყიდველისთვის, გარდა საქართველოს სამოქალაქო კოდექსის 398-ე მუხლით გათვალისწინებული შემთხვევებისა. ხელშეკრულების პირობების გადასინჯვა ხდება საქართველოს კანონმდებლობით დადგენილი წესით.

7.3. საქართველოს სამოქალაქო კოდექსის 398-ე მუხლით გათვალისწინებულ შემთხვევაში, ხელშეკრულების ჯამური ღირებულების გაზრდა დაუშვებელია ხელშეკრულების ღირებულების 10%–ზე მეტი ოდენობით.

7.6. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.

7.7 ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების მოქმედების ვადის განმავლობაში. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.

**8. დავები და მათი გადაწყვეტის წესი**

8.1 ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სატენდერო კომისიას ან სასამართლოს საქართველოს მოქმედი კანონმდებლობის შესაბამისად.

**9. დაუძლეველი ძალა**

 9.1 მხარეები თავისუფლდებიან ხელშეკრულებით განსაზღვრული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია აუცდენელი დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

9.2 წინამდებარე ხელშეკრულების 9.1 პუნქტში მითითებული დაუძლეველი ძალის არსებობა უნდა დადასტურდეს შესაბამისი უფლებამოსილი ორგანოს მიერ.

9.3 მიმწოდებელი არ აგებს პასუხს მომსახურების შეფერხებაზე ან შეწყვეტაზე, თუ ეს გამოწვეულია შემსყიდველის მიერ ისეთი სააბონენტო მოწყობილობის გამოყენებით, რომელიც არ შეესაბამება ასეთი მოწყობილობებისათვის დადგენილ ტექნიკურ ნორმებს.

9.4 თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს სატენდერო კომისიის თანხმობით ცალმხრივად შეწყვიტოს ხელშეკრულება.

**10. ხელშეკრულების მოქმედების ვადა**

ხელშეკრულება ძალაში შედის ------დან და მოქმედებს 2015 წლის ------- ჩათვლით.

|  |  |  |
| --- | --- | --- |
| **შემსყიდველი:** -----------  \_\_\_\_\_\_\_\_\_\_\_\_\_\_\_\_\_\_\_\_ |  | **მიმწოდებელი:** |

დანართი #1

ჯგუფების სახეობები და ანგარიშსწორება ჯგუფების მიხედვით

|  |  |  |  |
| --- | --- | --- | --- |
|   | თანამშრომლების ჯგუფი | GPRS VPN ჯგუფი | არათანამშრომლების ჯგუფი |
| მომსახურების სახეობა | ულიმიტო | ლიმიტირებული | ულიმიტო | ორგანიზაციის სახელზე გაფორმებული ნომერი (გამონაკლისის შემთხვევაში)\* | ფიზიკურ პირზე გაფორმებული ნომერი\*\* |
| კორპორატიული ნომრიდან განხორციელებული ზარების საფასური და დამატებითი მომსახურება | ანგარიშსწორება კორპორატიულ მომსახურებაზე ხორციელდება შემსყიდველის მიერ შემდგომი გადახდის პირობით. | ანგარიშსწორება კორპორატიულ მომსახურებაზე და თითოეულ კორპორატიულ ნომერზე ხორციელდება მხარეთა მიერ შეთანხმებული განსაზღვრული თანხის ფარგლებში შემსყიდველის მიერ შემდგომი გადახდის პირობით. მხარეთა მიერ შეთანხმებულ თანხაზე მეტი მომსახურების მიღებისათვის ანგარიშსწორება ხორციელდება მოსარგებლე პირის მიერ წინასწარი გადახდის პირობით. | ანგარიშსწორება კორპორატიულ მომსახურებაზე ხორციელდება შემსყიდველის მიერ შემდგომი გადახდის პირობით. წინასწარ შეძენილი პაკეტის ამოწურვის შემთხვევაში 1 მეგაბაიტი ინფორმაციის მიღება/გაგზავნის ღირებულება შეადგენს 0.2 ლარს. | ანგარიშსწორება კორპორატიული ტარიფით განსაზღვრულ თანხაზე განხორციელდება კორპორატიული ნომრის მფლობელის მიერ წინასწარი გადახდის პირობით. კორპორატიული ტარიფით გათვალისწინებული თანხა ნომერს ჩამოეჭრება ეტაპობრივად, კალენდარულ თვეში არსებული დღეების პროპორციულად. მომსახურების მიღებისათვის ანგარიშსწორება ხორციელდება მოსარგებლე პირის მიერ წინასწარი გადახდის პირობით | ანგარიშსწორება კორპორატიული ტარიფით განსაზღვრულ თანხაზე განხორციელდება ნომრის მფლობელის მიერ წინასწარი გადახდის პირობით. კორპორატიული ტარიფით გათვალისწინებული თანხა ნომერს ჩამოეჭრება ეტაპობრივად, კალენდარულ თვეში არსებული დღეების პროპორციულად. მომსახურების მიღებისათვის ანგარიშსწორება ხორციელდება მოსარგებლე პირის მიერ წინასწარი გადახდის პირობით. |
|

1. არათანამშრომლების ჯგუფში არსებული შემსყიდველის სახელზე გაფორმებული ნომრები სავალდებულოა გადაფორმდეს ფიზიკური პირის სახელზე, წინააღმდეგ შემთხვევაში ნომერი ვეღარ ისარგებლებს ზემოთხსენებული ხელშეკრულების პირობებით ნომრის გადაფორმებამდე (გარდა ოპერატიული საქმიანობის განხორციელების საჭიროებიდან გამომდინარე გამონაკლისი შემთხვევებისა).
2. თანამშრომელთა ჯგუფში შედის მხოლოდ ის ნომრები, რომლებიც გაფორმებულია შემსყიდველზე და, რომლებზეც შემსყიდველი სრულად და/ან ნაწილობრივ იხდის გაწეული მომსახურების საფასურს, მათ შორის, იღებს ვალდებულებას გადაიხადოს 2011 წლის 24 ნოემბრის „საქართველოს შინაგან საქმეთა სამინისტროს საჯარო სამართლის იურიდიული პირის „112“–ის შექმნის შესახებ საქართველოს კანონის, საქართველოს მთავრობის 2011 წლის 27 დეკემბრის N489 დადგენილების და საქართველოს შინაგან საქმეთა მინისტრის 2011 წლის 28 დეკემბრის N1073 ბრძანების საფუძველზე დაწესებული ,,112“-ის მომსახურების საფასური, ასეთის საჭიროების შემთხვევაში. ყველა სხვა სააბონენტო ნომერი, რომელიც არ აკმაყოფილებს ამ პუნქტით გათვალისწინებულ მოთხოვნებს, არ შედის თანამშრომელთა ჯგუფში და შესაბამისად მიეკუთვნება არათანამშრომლების ჯგუფს.
3. არათანამშრომლების ჯგუფის ნომრები, რომლებიც გაფორმებულია ფიზიკურ პირებზე (არიან მიმწოდებლის აბონენტები, მათ შორის პორტირებული აბონენტები), რომელთა აღნიშნულ ჯგუფში ჩართვას ახორციელებს მიმწოდებელი შემსყიდველის მიერ გაკეთებული წერილობითი შეტყობინების საფუძველზე. არათანამშრომლების ნომრებს, რომლებიც გაფორმებულია ფიზიკურ პირებზე ასევე უნდა ახლდეს მათი მფლობელის სახელი, გვარი და პირადი ნომერი. შემსყიდველი უზრუნველყოფს ფიზიკური პირების თანხმობას აღნიშნული ჯგუფით გათვალისწინებული პირობებით სარგებლობაზე. ასევე შემსყიდველი იხსნის პასუხსმგებლობას ამ ჯგუფში არსებულ ნომრებთან დაკავშირებულ ნებისმიერ საკითხზე, მათ შორის, წარმოშობილი დავალიანების დაფარვაზე. ფიზიკურ პირებზე გაფორმებულ ნომრებზე ვრცელდება მიმწოდებლის სტანდარტული პირობა როუმინგული მომსახურების ჩართვაზე, ხოლო როუმინგული მომსახურების ტარიფები მოცემულია სახელმწიფო შესყიდვების ერთიან ელექტრონულ სისტემაში მიმწოდებლის მიერ ატვირთულ სატენდერო წინადადებაში.

დანართი N2

|  |
| --- |
|  **გამარჯვებული მიმწოდებლის მიერ სისტემაში ატვირთული სატენდერო წინადადების მიხედვით****ფიჭური სატელეფონო მომსახურების ძირითადი პირობები და ტარიფები** |
| N | **სერვისი** | **ერთეული** | **მაქსიმალური ტარიფი****(ლარში)** | **დამატებითი პირობა** |
| 1 | **სიმ–ბარათის ღირებულება** |  | 0 |  |
| 1.1 | ორნომრიანი სიმ–ბარათის ღირებულება |  | 0 |  |
| 1.2 | სიმ–ბარათის შეცვლა/აღდგენის ღირებულება |  | 0 |  |
| 2 | **ფიქსირებული გადასახადი (VPN) თანამშრომლის შემთხვევაში** | ერთ ნომერზე | 0 |  |
| 2.1 | **ფიქსირებული გადასახადი (VPN) არათანამშრომლის შემთხვევაში** | ერთ ნომერზე | 1 |  |
| 3. **სასაუბრო ტარიფები** |
| 3.1 | კორპორატიული ნომრების საუბრები პროვაიდერი კომპანიის კორპორატიული ქსელის შიგნით კვოტის ფარგლებში ყველა აბონენტისათვის | ერთი წუთი | 0 |  |
| 3.2 | კორპორატიული ნომრების საუბრები პროვაიდერი კომპანიის ქსელში | ერთი წუთი | 0 | ზარის წამოწყების ღირებულებაა 0.05 ლარი |
| 3.3 | კორპორატიული ნომრებისათვის სასაუბრო ტარიფები პროვაიდერი ქსელის გარეთ სხვა მობილური ოპერატორების აბონენტებთან | ერთი წუთი | 0 | ზარის წამოწყების ღირებულებაა 0.05 ლარი |

|  |  |  |  |  |
| --- | --- | --- | --- | --- |
| 3.4 | კორპორატიული ნომრებისათვის სასაუბრო ტარიფები Beeline-ის აბონენტებთან | ერთი წუთი | 0.11 | კანონმდებლობით ტარიფის შემცირების შემთხვევაში, მიმწოდებელმა შესაბამისად უნდა შეამციროს ამ პუნქტით გათვალისწინებული ტარიფი და პროვაიდერებს შორის ტარიფის გათანაბრების შემთხვევაში გაუტოლდეს ამ დანართის 3.3 პუნქტში არსებულ ტარიფს. |
| 3.5 | კორპორატიული ნომრებისათვის სასაუბრო ტარიფები Silknet S1-ის აბონენტებთან | ერთი წუთი | 0.148 | კანონმდებლობით ტარიფის შემცირების შემთხვევაში, მიმწოდებელმა შესაბამისად უნდა შეამციროს ამ პუნქტით გათვალისწინებული ტარიფი და პროვაიდერებს შორის ტარიფის გათანაბრების შემთხვევაში გაუტოლდეს ამ დანართის 3.3 პუნქტში არსებულ ტარიფს. |
| 3.6 | კორპორატიული ნომრებისათვის სასაუბრო ტარიფები ფიქსირებული ქსელების აბონენტებთან | ერთი წუთი | 0.07 | ზარის წამოწყების ღირებულებაა0,05 ლარი |
| 4. **მოკლეტექსტური შეტყობინებები (SMS) ტარიფები** |
| 4.1 | SMS-ის ტარიფი პროვაიდერი კომპანიის კორპორატიული ქსელის შიგნით კვოტის ფარგლებში ყველა აბონენტისათვის | ერთი SMS | 0 |  |
| 4.2 | SMS-ის ტარიფი პროვაიდერი კომპანიის ქსელში | ერთი SMS | 0.01 |  |
| 4.3 | SMS-ის ტარიფი სხვა მობილურ ოპერატორების (მათ შორის საერთაშორისო) აბონენტებთან | ერთი SMS | 0.01 | გარდა მიმწოდებლის სატენდერო წინადადებით გათვალისწინებული გამონაკლისებისა |
| 4.4 | ჯგუფური SMS (BULK SMS) | ერთი SMS | 0.0025 | კონსოლიდირებულად1 მილიონი და მეტი SMS. სატენდერო წინადადების მოქმედების პერიოდში |
| 4.5 | SMS მდივანი | ერთი დღე | 0.05 |  |
| 5. **როუმინგული მომსახურების პირობები** |
| 5.1 | როუმინგის აქტივაცია |  | 0 |  |
| 5.2 | როუმინგის დეპოზიტის ოდენობა |  | 0 |  |

|  |  |  |  |  |
| --- | --- | --- | --- | --- |
| 5.3 | როუმინგის შემომავალი ზარი | ერთი წუთი | 0.5 | გარდა მიმწოდებლის სატენდერო წინადადებით გათვალისწინებული გამონაკლისებისა |
| 6. **მულტიმედიის ტარიფები** |
| 6.1 | GPRS-ის აქტივაცია |  | 0 |  |
| 6.2 | GPRS | ერთი MB | 0.2 |  |
| 6.3 | MMS სერვისის აქტივაცია |  | 0 |  |
| 6.4 | MMS-ის გზავნილი | ერთი გზავნილი | 0.05 |  |
| 6.5 | MMS-ის გზავნილი საზღვარგარეთ | ერთი გზავნილი | 1 |  |
| 6.6 | ვიდეოზარისა და მობილური ტელევიზიის სერვისის აქტივაცია |  | 0 |  |
| 6.7 | ვიდეოზარი | ერთი წუთი | 0.24 |  |
| 6.8 | მობილური ტელევიზია | ერთი წუთი | 0.1 |  |
| 7. **ინტერნეტ მომსახურების პირობები** |
| 7.1 | ინტერნეტის ჩართვა |  | 0 |  |
| 7.2 | 1 MB |  | 0.2 | 3.5 მბ/წ - 21 მბ/წ |
|  | მოცულობითი პაკეტები |  |  |  |
| 7.3 | 30 MB |  | 0.49 |  |
| 7.4 | 50 MB |  | 0.99 |  |
| 7.5 | 500 MB |  | 1.99 |  |
| 7.6 | 1GB |  | 2.99 |  |
| 7.7 | 5GB |  | 3.99 |  |

|  |  |  |  |  |
| --- | --- | --- | --- | --- |
| 7.8 | 15GB |  | 4.99 |  |
| 7.9 | SMS-ის ან ვებპორტალის მეშვეობით შესაძლებელი უნდა იყოს ინტერნეტ პაკეტის ამოწურვის კონტროლი |  |  | ვადის ამოწურვისას, ახალი პაკეტის შეძენის შემთხვევაში, დარჩენილი (ძველი) ლიმიტის გააქტიურება  |
| 8. **სხვა მომსახურების პირობები** |
| 8.1 | დაფარული ნომრის სერვისის აქტივაცია |  | 0 |  |
| 8.2 | გამოტოვებული ზარების შეტყობინების აქტივაცია |  | 0 |  |
| 8.3 | ნომრის ამომცნობი სერვისის აქტივაცია |  | 0 |  |
| 8.4 | ბალანსის შემოწმება |  | 0 |  |
| 8.5 | დეტალური ამონაბეჭდი |  | 0 |  |
| 8.6 | დამრგვალება |  | 1 წამი |  |
| 8.7 | ნომრის გადაფორმება ორგანიზაციიდან კერძო პირზედა პირიქით |  | 0 |  |
| 9. **GPRS VPN მომსახურება** |
| მოცულობითი პაკეტები |
| 9.1 | 150 MB |  | 3 |  |
| 9.2 | 500 MB |  | 5 |  |
| 9.3 | 1 GB |  | 7 |  |
| 10. **დამატებითი მომსახურებები და მოწყობილობები** |
| 10.1 | ბლექბერის სერვისი BIS | ერთი თვე | 14.5 |  |
| 10.2 | ბლექბერის სერვისი BES | ერთი თვე | 45 |  |